16.2.22

אל: לירון שקד

יו"ר הנהלה עסקית

שלום רב.

הנדון: יצירת מרכז לשימור, תצוגה וחשיפת פרקים מהעבר של כפר מנחם לטובת אוכלוסית הישוב.

במסגרת הדיונים לגבי ייעודו של הסילו היינו מבקשות לשלב בחשיבה, יעוד וסימון מיקום פיזי למרכז שימור, בו ניתן יהיה להציג תערוכות, להקים מייצגים ולשלב פעילויות הקשורות בעבר של כפר מנחם. הרעיון אינו חדש. במהלך חגיגות ה-70 וה-80 לקיבוץ יצרנו מרכזים כאלה. התערוכות שהוקמו בעבר, משכו אליהן ציבור רב ומגוון, הן מהקיבוץ והן מחוצה לו, והיוו מקום מפגש והפעלה לילדי מערכת החינוך (גנים וחינוך חברתי) וכן למשפחות (סבים, הורים וילדים שבאו לראות, לשמוע סיפורים, לחוות וללמוד) ההדים היו חיובים ביותר אבל המציאות חייבה אותנו לפרק את התצוגות היות והן הוקמו כאירוע זמני, במקומות שנועד למטרות אחרות... הרצון לחזור ולהקים מרכז פעילות קבוע, שנושאו "העבר של כפר מנחם" נשאר. לאחרונה פנינו אל חנן, מנהל הקהילה והוא הציע לבדוק אפשרות לשלב את **מרכז השימור** במבנה הסילו, במסגרת הסבת הסילו למרכז פעילויות יצירה, אומנות, שימור וכו'. אנו מבקשות שתציג את בקשתינו במהלך הדיונים על עתיד הסילו. נשמח להיות שותפות בדיון בנושא. ואולי בכלל אפשר לשלב את רעיון השימור בכל עיצוב המקום....כי "בלי עבר אין מחר".

מחכות לשמוע ממך.

איריס אקוקה, ליאורה בן חורין, אוכמה אבירם.

העתק: חנן רוגלין – מנהל הקהילה

ענת מוגילנר - מנהלת ו. תיכנון